O`zbekistonning elektr energiyaga talabi 2030 yilda 2 barobar oshadi

Canoatning yuqori darajada jadal rivojlanib borayotganini hisobga olgan holda, mamlakatimizning elektr energiyasiga bo`lgan talabi 2030 yilda joriy yilga nisbatan 2 barobar oshadi va 105 milliarddan ziyod kilovatt-soatni tashkil etadi. 

 

Bu xaqda Prezident Islom Karimov Osiyo quyosh energiyasi forumining oltinchi yig`ilishidagi nutqida aytib o`tdi.

 

O`zbekistonning quyosh energetikasi borasidagi salohiyati va mamlakatimizda ushbu sohani rivojlantirish istiqbollari haqida gapirganda, quyidagi fikrlarni ta`kidlashni istardim. 

 

Birinchi navbatda, O`zbekiston geografik o`rni va iqlim sharoitlariga ko`ra buning uchun g`oyat qulay imkoniyatlarga ega.

 

O`zbekistonda havo bir yilda 320 kundan ziyod ochiq bo`lib, mamlakatimiz yil davomida quyoshli kunlarning ko`pligi bo`yicha dunyoning aksariyat mintaqalariga nisbatan ustunlikka ega.

 

Osiyo taraqqiyot banki va Jahon banki xulosalariga ko`ra, O`zbekistonda quyosh energiyasining yalpi salohiyati 51 milliard tonna neft ekvivalentidan ortiqdir. 

 

Ana shu resurslar hisobidan, ekspertlarning hisob-kitoblariga qaraganda, mamlakatimizda joriy yilda iste`mol qilinadigan elektr energiyasidan 40 barobar ko`p hajmdagi elektr energiyasi ishlab chiqarish mumkin.